open-index/open-wikipedia-markdown huggingface dataset:
Locomotives

**Locomotives** var et norsk rockeband som ble dannet i 1991. 

Bandet ble startet av gitaristene Kåre Vestrheim og Georg Buljo. Den første EP-utgivelsen kom i 1994, og i 1996 fikk de en stor hit med låta «Mind». Bandet første album *[[Spin (Locomotives-album)|Spin]]* kom i 1997 og førte til at bandet ble kåret til årets nykommer under Spellemannprisen 1997. Deres andre album het *Albert* og kom i 1999. For albumet ble de nominert til Spellemannprisen 1999 i klassen popgruppe og var i tillegg nominert i klassen musikkvideo for «Atomic».

Bandet turnerte også i USA under navnet Lokomotiv, som oppvarmingsband for Supergrass, The Cure og The Allman Brothers Band. I 2000 skulle albumet *What's Your Good Luck?* lanseres i USA, men utgivelsen ble kansellert. Etter å ha gitt ut *Hallelujah EP: The Richmond Session* i 2001 ble bandet oppløst.

I 2002 startet 4 av medlemmene bandet Amundsen. Medlemmer av Locomotives har også spilt med artister som Jan Eggum, Morten Harket og Anne Grete Preus.

## Medlemmer
* Kåre Christoffer Vestrheim – gitar, keyboard
* Hans Jørgen Støp – vokalist, gitar, theremin 
* Georg Buljo – gitar
* Thomas Tofte – bass (1991–1997)
* Per Duckhow – bass (1997–2001)
* Jørn Ellingsen – slagverk (1996–2001)
* Totto Hansen – slagverk (1996)

## Diskografi
;Album
* *[[Spin (Locomotives-album)|Spin]]* (1997)
* *[[Albert (Locomotives-album)|Albert]]* (1999)
* *[[What's Your Good Luck?]]* (2000)

;Singler/EP-er
* *Welcome to the House of the Locomotives* (1994) – EP
* *[[Mind (Locomotives-EP)|Mind]]* (1996) – EP
* *[[Spin (Off)]]* (1997) – EP
* *[[Flintstones (Locomotives-EP)|Flintstones]]* (1996) – EP
* *G.R.I.L.L.* (1997) – EP
* «Three Girls» (1999) – singel
* «Atomic» (1999) – singel
* *Hallelujah EP: The Richmond Session* (2001) – EP

## Referanser


## Eksterne lenker
* 
* Offisiell MySpace-side
* Biografi fra Norsk pop- og rockleksikon
Esker

**Esker** (*rullesteinsås*, *«geiterygg»*) er lange, ofte buktede rygger av sand, grus og stein som er dannet av avsetninger fra smeltevannselver som renner i tunneler under isbreer.

Navnet kommer av det irske ordet *eiscir* som betyr *«rygg eller høydedrag som typisk deler to sletter eller lavtliggende flater»*. Ordet ble opprinnelig brukt til å beskrive lange, bølgeformete rygger som nå er kjent for å bestå av glasifluvialt materiale avsatt av smeltevannselver inne i isbreer. Materialet blir lagt der hastigheten på vannet avtar. Etter hvert som tunnelen tettes igjen, smelter vannet seg oppover i isen og nye lag avsettes. Vanntrykket i smeltevannstunnelene kan bli så høyt at vannet presses oppoverbakke. Etter at isen smelter blir avsetningene liggende som forhøyninger i terrenget. For at eskerne skal bevares må isen bevege seg lite.

## Eksempler på eskere
### I Norge
* St. Olavsormen ved Egersund 
* Sørfjordingsrindane og andre eskere på Hardangervidda
* Esker i Einunndalsranden naturreservat nord i Hedmark. 
* Geitaryggen i Sandnes
* Fjosranden ved nordenden av Øvre Sjodalsvatn.
* Rotnedalen naturreservat i Grue kommune

### Andre land
* Uppsalaåsen strekker seg 250&nbsp;km fra Södertörn forbi Uppsala til Billudden ved Gävlebukten.
* *[[Esker Riada|Eiscir Riada]]* som går på tvers over hele øya Irland fra Dublin til Galway. Hovedveien mellom de to byene går tett ved.
* *Mason Esker* i Michigan strekker seg fra DeWitt gjennom Lansing og Holt og ender i Mason.
* Eskersystem i staten Maine kan følges opptil 160 kilometer. 
* Denali Highway i Alaska og Trans-Taiga Road i Quebec er begge delvis anlagt på toppen av eskere.

## Referanser


## Litteratur
* 

* 

* 

## Eksterne lenker
* 
* Luftfoto av en esker i Waterford, Maine
* Gedney, Larry (1. august 1984): «Eskers: The Upside-Down Riverbeds», *Alaska Science Forum* Article #674.
* Esker Riada Hjemmeside
* Diagram som illustrerer (i) istunnel i isbre før tilbaketrekning, slik at det dannes (ii) meandrerende esker i  ''The Ice Melts: Deposition'', i: «Pennsylania and the Ice Age», side 6. 1999. PA DCNR. Bureau of Topographic and Geologic Survey
Nixon (andre betydninger)

Det er flere som heter **Nixon**:

* Richard Nixon, amerikansk president
* John Nixon, tegner fra øya Wight
Frederick William Franz

**Frederick William Franz** (født 1893, død 1992) var et medlem av Jehovas vitners styrende råd og den fjerde presidenten for Vakttårnets bibel- og traktatselskap fra 1977 til sin død.

Han var fra Covington i Kentucky og gikk som ung på University of Cincinnati, hvor han studerte nytestamentlig gresk. Han hadde tenkt å bli prest i den presbyterianske kirke. Imidlertid ble han kjent med litteraturen til Charles Taze Russell, og med tiden gikk han over til Bibelstudentene. Siden begynte han å fylle flere viktige verv i administrasjonen. 

I forbindelse med hans død stod det en artikkel i *The New York Times* 24. desember 1992 hvor han ble omtalt som «en religiøs leder» og en «bibellærer». Det stod også at han hadde kjennskap til hebraisk, arameisk og gresk.

Han er trolig en av de eldste som har hatt en slik ledende rolle innen en religion i nyere tid. Etter Franz' død overtok Milton George Henschel som president for Selskapet Vakttårnet.

## Referanser
Hamleband

Et **hamleband**, også kalt **humleband** eller **hommelband**, er en del av et årefeste på en robåt, som oftest brukt sammen med en keip.  Det holder åren fra å gli bakover fra keipnev eller tollepinn. 

I dag lages hamleband nesten alltid av tau, men i gamle dager var vidjespenninger det vanligste.  Man hadde ofte med seg ombord ekstra vidjespenninger å lage hamleband av når de gamle var utslitt.  Hamleband kunne ellers lages av oksepenis ("oksepeis"), eller av lærrem; hvalross-skinn ble ansett som særlig velegnet.  

Når hamlebandet brukes på en keip, blir det som oftest festet i et hull nederst på keipnevet, men kan i tillegg gå gjennom et hull øverst, dette for å forhindre at det kommer mellom åren og keipnevet, hvilket lett kan skje med tynne, myke hamleband.  Lengre hamleband kan også festes i hull i ripbordet (øverste bordet) på båten, eller ved hjelp av en liten karabinkrok i en øyeskrue i esingen eller øverst på ripbordet.  

Dessuten kan den ene enden av hamlebandet festes et stykke foran keipen eller tolleklampen, for eksempel i hull i esing eller skvettlist, mens den andre enden har en liten løkke som kneppes på en skrue på toppen av keipnevet eller tretollepinn, eller rett på en frest fordypning på toppen av metalltollepinn.
Steinfjord (Senja)

**Steinfjord** er en grunnkrets og et karakteristisk fiskevær i Senja kommune på ytre Senja i Troms. Stedet, som ligger cirka tre kilometer nord for Skaland, ligger ved fjorden ved samme navn. Steinfjord har slitt tungt med fraflytting, og folketallet er halvert på de siste ti årene. Stedet livnærer seg i dag av turisme, og Steinfjord havfiske er en suksessrik aktør, med trofaste europeiske gjester som vender tilbake hver sesong.

Bygda ligger langs fylkesvei 862.

Grunnkretsen grenser i øst til Bergsbotn, i sør og sørvest til Skaland og Bøvær, i nordøst til Ersfjord og i nordvest til Norskehavet. Alle grunnkretsens innbyggere bor i selve fiskeværet. Grunnkretsen dekker et areal på 12,78&nbsp;km².

**Innbyggertall i grunnkretsen i nyere tid:**
Fraunhofer-Gesellschaft

**Fraunhofer-Gesellschaft zur Förderung der angewandten Forschung** er en tysk organisasjon med sete i München, og den største organisasjonen for anvendt forskning og vitenskap i Europa. Den har navn etter optikeren og fysikeren Joseph von Fraunhofer (1787–1826). Fraunhofer-Gesellschaft beskjeftiger over 12&nbsp;500 mennesker. Organisasjonen har bl.a. utviklet mp3-formatet.

## Eksterne lenker
*
Katabolisme

**Katabolisme** er en stoffskifteprosess der molekyler i levende organismer nedbrytes. Den motsatte prosess er anabolisme, der større molekyler bygges opp fra mindre. Samlet er disse prosessene kjent som metabolisme.

I katabole prosesser blir store polymere biomolekyler (polysakkarider, nukleinsyrer og proteiner) nedbrutt til deres respektive monomere enheter, henholdsvis monosakkarider, nukleotider og aminosyrer).

Celler bruker monomerer til å danne nye polymere molekyler og nedbryter dem til simple cellulære metabolitter, som for eksempel melkesyre, eddiksyre, karbondioksid, ammoniakk og urinstoff. Dannelsen av cellulære metabolitter er en oksidasjonsprosess som involverer frigivelse av energi. Det meste av denne energien går til varme, mens resten bevares gjennom en kobling til syntesen av ATP. Hydrolyse av ATP brukes etterfølgende til å drive stort sett alle energikrevende prosesser i cellen. Katabolisme bidrar derfor med den energi som er nødvendig for å opprettholde en levende celle.

## Eksempler
Eksempler på noen kjente katabole prosesser.

* nedbrytning av muskelvev for å kunne bruke aminosyrene som substrat i glukoneogenesen
* nedbrytning av fettvev til fettsyrer

## Katabole hormoner
* Kortisol
* Glukagon
* Adrenalin
## Referanser
23. Waffen-Gebirgs-Division der SS «Kama»

**23. Waffen-Gebirgs-Division der SS «Kama» (Kroat nr. 2)** var en Gebirgsjäger-divisjon i tyske Waffen-SS under den andre verdenskrig. Avdelingen ble opprettet 17. juni 1944, men rekrutteringen til denne startet allerede uken i forveien. Divisjonen besto foruten tyske soldater av også av kroater og muslimer fra Kroatia.

Som følge av Den røde armés framrykking gjennom Balkan og Ungarn, måtte de tyske planene legges om, og divisjonen ble oppløst allerede i september 1944 og spesielt de muslimske soldatene ble overført til *[[13. SS-Waffen-Gebirgs-Division der SS «Handschar»]]*. det tyske rammepersonellet gikk inn i det nyopprettede 31. SS-frivillige-grenaderdivisjon.

Navnet «Kama» var hentet fra betegnelsen på et kort tyrkisk sverd.

Divisjonen skulle brukes mot jugoslaviske partinsaner, men dette ble aldri realisert. Dette kan skyldtes både mangel på mannskaper og det faktum at treningen var lagt til et område i Ungarn som tidlig ble truet av Røde arme. Nummereringen «23.» ble derfor overtatt av en ny avdeling for nederlandske frivillige, *[[23. SS-frivillige-pansergrenaderdivision Nederland]]*.

## Litteratur

* 
* 
* 
* 
* 
* 
* 
* 
* 

## Eksterne lenker
* waffen-ss.no – Division «Kama»
* ssocr.com – 23.Waffen-Gebirgs-Division der SS "Kama"
VM i ishockey for kvinner 2007 (toppdivisjonen)

**Ishockey-VM 2007 for kvinner** ble arrangert for tiende gang. For femte gang var Canada vertsnasjon og kampene ble spilt i Winnipeg og Selkirk i perioden 3. – 10. april. Hjemmenasjonen Canada vant sitt niende verdensmesterskap de beseiret USA med 5-1 i finalen. USA tok dermed sitt niende VM-sølv og bronsemedaljene gikk til Sverige.

## Finaler
## Bronsefinale

## Finale

### Plassering

## Kilder
* Resultater www.hockeyarchives.info
Bevaringslov

**Bevaringslover** er naturlover som sier at en størrelse har samme verdi før og etter en prosess. Bevaringslover er viktige prinsipper i fysikk.


## Bevaringslover i mekanikk
**Bevaringsloven for [[mekanisk energi]]:** Den totale mekaniske energien til en gjenstand i fritt fall er konstant.  

**Bevaringsloven for [[bevegelsesmengde]]:** Når resultanten av de ytre kreftene på et sammensatt system er lik null, er den samlede bevegelsesmengden konstant for systemet.

## Bevaringslover i kjernefysikk
For kjernereaksjoner gjelder disse bevaringslovene:

**Energibevaringsloven:** 
Den totale energien er like stor før og etter en kjernereaksjon.

**Bevaring av antall nukleoner:** 
Det totale antall nukleoner er alltid det samme før og etter en kjernereaksjon.

**Bevaring av ladning:** 
Den totale ladningen blir bevart i en kjernereaksjon.
MS «Rigel»

**MS «Rigel»** var et norsk frakteskip bygget i København i 1924 som ble senket under andre verdenskrig.

## Historie
Hun var eid av Det Bergenske Dampskibsselskab og gikk utenriks med forskjellige typer last frem til 1938, hvor hun gikk inn i frakt for Den norske Syd-Amerika Linje til Sør-Amerika. 

### Andre verdenskrig
Ved invasjonen 9. april 1940 i lå skipet til kai i Oslo, og ble lastet for avgang til Sør-Amerika. Okkupasjonsmakten ga ordre om at lasten skulle tas i land og skipet holdes tilbake til den tyske marinen kunne ta kontroll over skipet.

Skipet ble rekvirert av den tyske okkupasjonsmakten for person- og godstransport fra 16. august 1940. Skipet gikk blant annet med soldater, utstyr og forsyninger til tysk virksomhet i Nord-Norge. Skipet gikk hovedsakelig på Nordlandskysten og sør til Trondheim med noen turer sør til Bergen og nord til Kirkenes. «Rigel» gikk til dels ganske korte turer og hadde særlig oppdrag for Organisation Todt som arbeidet blant annet på utvidelse av Nordlandsbanen. Skipet var malt lysegrått og var utstyrt med luftvernskyts.

«Rigel» gikk under norsk flagg, med norsk besetning til høsten 1944 da det fikk tysk besetning (29 personer) og flagg på grunn av forsøk på sabotasje fra den norske besetningen. Sabotasjen var en villet grunnstøting ved Rennesøy på tur mellom Sandnes og Bergen i oktober 1944. Skipet fikk ikke store skader og vakthavende mannskap ble forhørt av Gestapo.

### Senking

Skipet seilte deretter med, i hovedsak, tysk mannskap og under tysk flagg frem til hun ble senket i «Rigel-katastrofen» 27. november 1944 ved Tjøtta på Helgeland i Nordland.

Skipet ble bombet av britiske fly og over 2500 mennesker omkom. Vraket ble i flere år liggende i strandkanten med baugen stikkende opp. I 1969 ble levninger i vraket flyttet til krigskirkegården på Tjøtta. Den øverste delen av vraket ble deretter hugget opp på stedet.

## Se også

* Operasjon Asfalt

## Referanser


## Kilder
*M/S Rigel Warsailors.com
Svein Greni

**Svein Ådne Greni** (født 23. juni 1953) er en norsk musiker (fløyte og saksofon), bosatt i Lillestrøm. Han er medlem av gruppa Undertakers Circus. Tidligere var han dirigent for Skjetten jente- og guttekorps.

Greni jobber som lærer på musikklinja (musikk, dans og drama) ved Lillestrøm videregående skole. Han underviser i fagene Instrument, Kor og Samspill (som fløytelærer og ensembleleder), Instruksjon og Ledelse, og Anvendt Musikklære. 

Svein Greni er onkelen til Øystein Greni, bandleder i den norske gruppa Big Bang, og har medvirket som saksofonist ved flere opptredener og innspillinger. Det er Svein Greni som spiller saksofon på hitten «Girl in Oslo».

## Diskografi
### [[Undertakers Circus]]
* *[[Ragnarock (album)|Ragnarock]]* (1973)
### [[Lucifer Was]]
* *[[The Divine Tree]]* (2007)

### Deltar på
* Svein Gundersen: *[[Julia Julia (album)|Julia Julia]]* (1981)
* Bigbang: *[[Girl In Oslo EP]]* (2000)
* Bigbang: *[[New Glow EP]]* (2000)
* Bigbang: *[[Clouds Rolling By]]* (2000)
* Bigbang: *[[Girl In Oslo EP (EU)|Girl In Oslo EP]]* (2001)
* Bigbang: *[[Radio Radio TV Sleep]]* (2003)
* Bigbang: *[[Poetic Terrorism]]* (2005)
* Bigbang: *[[Not A Rolling Stone EP]]* (2005)
* Melodisc: *[[Stellar Voyage &ndash; Rare Rock Grooves and Fusion from Norway]]* (2005)
* Bigbang: *[[Too Much Yang]]* (2007)
* Bigbang: *[[Something Special &ndash; The Best of Bigbang]]* (2007)
* Sigurd N. Uggen: *[[Den frittgående trubadur]]* (2012)

## Referanser


## Eksterne lenker
*
Lillestrøm videregående skole

**Lillestrøm videregående skole** er en offentlig videregående skole i Lillestrøm som ble etablert i 1884 som *Lillestrøm Middelskole*. Skolen har siden blant annet hatt navnet *Lillestrøm Interkommunale Høgre Almenskole* og *Lillestrøm Gymnas*.

De eldste av de nåværende bygningene ble ferdigstilt i 1950 og ble offisielt åpnet i september 1951. Skolen er påbygd i 1958, 1995 og 2015.

## Utdanningstilbud
*Studiespesialisering med programområdene realfag og språk, samfunnsfag og økonomi
*  International Baccalaureate
*Musikk, dans og drama
*Medier og kommunikasjon med spesiell studiekompetanse.
*  Forberedende Vg1-kurs for minoritetsspråklige elever
*  MDT – ettårig tilrettelagt kurs i musikk («APO»).
## Skolens rektorer
*fra 1884–1886: Sverre F Johnsen og Jens Skogvold
*fra 1886–1896: Einar Schibbye
*fra 1896–1939: Hans Krogsrud
*fra 1939: Hans Nylund
*fra 1971–1978: Sverre Falchenberg Pedersen
*fra 1978–1995: Kåre Haugen
*fra 1995–1999: Eli Vinje
*fra 1999–2012: Tor Nakstad 
*fra 2012–: Øivind Sørlie

## Skolerevy
Hvert år siden 2014 har elevene ved skolen satt opp en revy som kalles «Snilerevyen». Arbeidet med Snilerevyen administreres av et styre og gruppesjefer. Styret har det overordnede administrative ansvaret for revyen.

## Referanser


## Eksterne lenker
* Nettsted
Poor Rich Ones

**Poor Rich Ones** var et rockeband fra Bergen. Bandet ble dannet i 1989 av gitarist Espen Mellingen og vokalist Willy Marhaug, sistnevnte etterhvert bedre kjent under artistnavnet William Hut.

## Historie
Bandets første album *Naivety's Star* kom i 1996 og ble produsert av Jørgen Træen. For sitt andre album, *From The Makers Of Ozium*, mottok bandet Spellemannprisen 1997 i klassen rock. Espen Mellingen forlot bandet under innspillingen av bandets tredje studioalbum *Happy Happy Happy*, som ble produsert av Mark Trombino. Mellingen ble erstattet av Eivind Kvamme.

Bandets fjerde og siste album var en samleplate. Sangene ble plukket ut av Joe Manyard, en indianer bandet tilfeldigvis traff på en bar i USA. Manyard fortalte om sine overnaturlige evner, og ble bedt om å velge de sangene han likte best fra bandets tre album. Dette resulterte i samlealbumet *Joe Maynard's Favourites* som også inneholdt to nye låter produsert av Even Johansen.

I løpet av sin karriere turnerte bandet med hell både i Storbritannia og USA. Deres versjon av a-has «Hunting High And Low» ble hyppig spilt på britiske radiostasjoner, mens «Mummy», deres tolkning av «Mommy’s Home» fra den fransk-russisk-rumensk musikalen *[[Med Grimm og Gru]]* (*Rock’n Roll Wolves*) ble mye spilt på radio i Norge. I tillegg laget de filmmusikk til den norske filmen *[[Besteborgere]]*.

I 2001 valgte Marhaug å satse på solokarrieren som William Hut. Poor Rich Ones ble derfor lagt på is i 2002.

Poor Rich Ones ble gjenforent for én konsert på Garage i desember 2015.

## Medlemmer
* Willy Marhaug: vokalist (1989–2002, 2015)
* Bjørn Bunes: keyboard (2000–2002, 2015)
* Tor Sørensen: bass (1996–2002, 2015)
* Eivind Kvamme: gitar (2000–2002, 2015)
* Bjarte Ludvigsen: trommer (1991–2002, 2015)

### Tidligere medlemmer
* Tone Lill Andersen: trommer (1989–1991)
* Kristin Kalvenes: bass (1989–1992)
* Kjetil Gaasland: bass (1992–1996)
* Espen Mellingen: gitar (1989–2000)

## Diskografi
### Album
* 1996: *[[Naivety's Star]]*, Rec 90
* 1997: *[[From the Makers of Ozium]]*, Rec 90
* 2000: *[[Happy Happy Happy]]*, Rec 90
* 2001: *[[Joe Maynard's Favourites]]* (samlealbum), Rec 90

### EP-er
* 1997: *[[Bubble Bowling]]*, Rec 90
* 1999: *[[Soundtrack EP (Besteborgere)]]*, Rec 90 – musikk fra kortfilmen *Besteborgere*, regissert av Geir Henning Hopland
* 2001: *[[Drown EP|All Those Present EP]] / [[Drown EP]]*, Rec 90

## Referanser


## Eksterne lenker
* 
*  Biografi fra Norsk pop- og rockleksikon
*  Turnedagbok fra 2002 av Tor Sørensen hos NRK
Nedre Romerike

**Nedre Romerike** er nedre del av Romerike i Akershus fylke. Regionssenteret er Lillestrøm. Nedre Romerike fogderi 
omfattet fra 1605 Aurskog, Enebakk, Fet, Høland, Skedsmo og Sørum. Regionen ble videreført i Nedre Romerike prosti. I 1973 ble Enebakk overført til Follo prosti. 

## Kommuner
Nedre Romerike er inndelt i 5 kommuner:

Som næringsregion består Nedre Romerike av kommunene: Aurskog-Høland, Fet, Lørenskog, Nittedal, Rælingen, Sørum, og Skedsmo. Nedre Romerike tingrett betjener i tillegg Gjerdrum kommune. Nedre Romerike Vannverk betjener Skedsmo, Lørenskog, Rælingen, Fet, Sørum og Nittedal kommuner.

## Valgkrets
Nedre Romerike var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nedre Romerike valgte således én representant og én personlig vararepresentant.

Valgkretsen Nedre Romerike bestod av herredene Kråkstad, Aurskog, Høland, Setskog, Enebakk, Fet og Sørum med rundt 24&nbsp;000 innbyggere og 12&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Porsgrunn/Skien

**Porsgrunn/Skien** er et tettsted og en dobbeltby i Telemark fylke, og består av de historiske byene Skien, Porsgrunn, Brevik, Stathelle og Langesund. Disse byene utgjør nå en sammenhengende tettbebyggelse, definert som et tettsted av Statistisk sentralbyrå. Tettstedet rangeres som  , totalt  innbyggere fordelt på tre kommuner, Skien med et innbyggertall på  innen tettstedet, Porsgrunn med  og Bamble .

## Storbystatus
Tidligere var det vanlig fra rikspolitisk hold å se Oslo, Bergen, Trondheim, Stavanger, Kristiansand og Tromsø som landets storbyer basert på kommunestørrelse og byenes funksjon som landsdelshovedsteder.

I senere år har det blitt mer vanlig å inkludere Porsgrunn/Skien, Drammen og Fredrikstad/Sarpsborg i storbygruppen fordi dette i realiteten er storbyer i kraft av innbyggertall på rundt 100&nbsp;000 i tettstedet og mange av de samme samferdselsutfordringer og sosiale utfordringer som de andre storbyene, selv om ingen enkeltkommuner har like mange innbyggere som eksempelvis Kristiansand.

Ifølge *Storbymeldingen* til Stortinget regnes alle tettsteder med minst 50&nbsp;000 innbyggere som storbyer. Dette gjør også byene Ålesund og Tønsberg til storbyer, og inkluderer disse to byene i storbygruppen.

## Historie

Byene rundt Frierfjorden hadde allerede på 1700-tallet spesialisert seg i ulike retninger. Skien var sagbruksbyen, Porsgrunn var havneby med tollbod; Brevik hadde også trelasthandel og skipsfart, mens Langesund var sjøfartsby med kystfart som spesialitet. Skien definerte midt i 1730-årene Porsgrunn, Brevik og Langesund som sine forsteder, som forlengelser av kjøpstaden. 

## Se også
* Liste over Norges største tettsteder
* Konurbasjon
* Grenland

## Referanser
Richard Christy

**Richard Christy** (født 1. april 1974) er en amerikansk trommeslager og radiovert. Han spilte i en rekke heavy metal-band i sin musikerkarrière mellom 1989 og 2004. Han valgte da å forlate musikkverdenen, fordi han hadde fått jobb i radiobransjen. Han ble en del av Howard Sterns program, noe han fremdeles er.

## Diskografi
### Med [[Burning Inside]]
* *The Eve of the Entities* (1999)
* *Apparition* (2001)

### Med [[Death]]
* *The Sound of Perservance* (1998)

### Med [[Control Denied]]
* *The Fragile Art of Existence* (1999)

### Med [[Leash Law]]
* *Dogface* (2003)

### Med [[Iced Earth]]
* *[[Horror Show]]* (2001)
* *[[The Glorious Burden]]* (2004)

## Eksterne lenker
* 
* 
*
Kunsten å fortelle

***Kunsten å fortelle*** er det tredje albumet til Klovner i kamp.

## Sporliste
#«Levende legender»
#«Det det handler om»
#«Helvete heller»
#«5 år»
#«Den dagen gud døde»
#«Konger i kamp»
#«Cry baby»
#«Oslo»
#«Sånn ruller vi»
#«Den eneste»
#«Fritt vilt»
#«Torner og roser»
#«To fulde mænd»

## Kilder
*
The Riches

***The Riches*** er en amerikansk drama-komedie og krimserie som gikk på FX fra 2007 til 2008. Serien kretser rundt Wayne og Dahlia Malloy, et Paveepar som reiser rundt med sine tre barn Di&nbsp;Di, Sam og Cael og lever av småsvindler og tyverier. Hovedrollene spilles av Eddie Izzard og Minnie Driver.  Serien ble skapt av Dmitry Lipkin.

## Plot
I første episode av serien slipper Dahlia ut av fengsel, og i løpet av sitt to år lange fengselsopphold har hun blitt avhengig av narkotika. I hennes fravær har Wayne og barna fortsatt med svindling over hele landet, og etter å ha hentet Dahlia i fengselet og avgitt paveeleiren et raskt besøk reiser de videre for å unngå et arrangert ekteskap som planlegges for Di&nbsp;Di. Wayne stjeler slektens sparepenger, og familien flykter. Etter å ha truffet på noen slektninger involveres Malloy-familien i en bilulykke, hvor et meget rikt ektepar omkommer. De forstår at de ikke kan returnere til paveeleiren, og de bestemmer seg i stedet for å ta identiteten til det døde ekteparet (Doug og Cherien Rich). 

## Rollebesetning
* Eddie Izzard: Wayne Malloy
* Minnie Driver: Dahlia Malloy
* Noel Fisher: Cael Malloy
* Shannon Woodward: Di Di Malloy
* Aidan Mitchell: Sam Malloy
* Todd Stashwick: Dale Malloy

## Referanser


## Eksterne lenker
*
French Open 1979

**French Open 1979** ble spilt i mai på Roland Garros-stadion i Paris og er en tennis-turnering på grus. Björn Borg vant singleturneringen for herrer for fjerde gang og Chris Evert-Lloyd vant sin tredje singletittel for damer. Brødreparet Sandy og Gene Mayer vant doubletittelen for herrer. Wendy Turnbull som tapte damefinalen i single vant både double- og mixeddoubleturneringen sammen med henholdsvis Betty Stöve og Bob Hewitt.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Brookland

**Brookland** er et nabolag i den nordøstre kvadrant av Washington D.C., historisk sentrert rundt *12th Street NE*. I området finner man også et stort fransiskanerkloster, *President Lincoln and Soldiers' Home National Monument* (med en hytte der president Abraham Lincoln tilbragte somrene 1862, 1863 og 1864 for å komme seg unna sommerheten og det hektiske liv nede i Washingtons bebyggelse, ca. 5-6 km unna.)   Området omfatter også Catholic University of America, Basilica of the National Shrine of the Immaculate Conception, Pope John Paul II Cultural Center,  Trinity Washington University og den amerikanske katolske bispekonferanses kontoranlegg og møtelokaler.
Budeie

**Budeie** er en tradisjonell yrkesbetegnelse for en kvinne som har ansvaret for fjøsstellet på en gård eller på en seter. 

Budeia på gården var som regel bondekona sjøl, men det kunne også være et annet kvinnelig familiemedlem eller en tjenestejente. Familiesituasjonen og gårdens størrelse var avgjørende. 

Inntil 1800-tallet var fjøsstell et rent kvinneyrke i Norge, og de fleste steder var dette situasjonen på begynnelsen av 1900-tallet, da fjøsstellet ble mannsarbeid samtidig som levering av melk til meieri ble en viktig del av produksjonen på gården. 

Budeias arbeid besto i å fore og stelle storfe og småfe. Hun melket og foredlet melkeproduktene i tiden før meieridrift. Melken måtte foredles til ost og smør for å kunne oppbevares og for å kunne transporteres over store avstander. Ei seterbudeie hadde ansvaret alene for husdyr og melkeproduksjon.  

I store deler av det indre Østlandet var det vanlig at budeia hadde soveplass i fjøset. Eilert Sundt skriver mye om dette i avhandlingen *[[Sædeligheds-Tilstanden i Norge]]*, og han startet en kampanje for å få slutt på denne skikken. 

Budeias mannlige motstykke oppstod fra begynnelsen fra 1815 og fremover i form av sveiseren.

En god budeie måtte også kunne lokke. Hennes spesielle lokkesang skulle samle husdyra. Lokkesangen til budeiene har vært til inspirasjon for mange norske kunstnere. Edvard Grieg lærte norsk folkemusikk å kjenne av budeiene han traff under vandring i fjellheimen. Gjendine Slålien var en av landets best kjente budeier; hun traff flere ganger Edvard Grieg, og flere av hans verk er inspirert av Gjendines sang.

Begrepet «budeie» brukes også i overført betydning om en selvstendig kvinne på landet, for eksempel under kåringen av «årets budeie». 



Fil:Smørkinning Haukeli Lindahl.jpeg|Budeie på Haukeliseter demonstrerer kinning av smør for omreisende fotograf på slutten av 1800-tallet.  
File:684 (85). Zigzags of the famous Grjotlid road - mountain milk maids along the way near Marok, Norway (8089364136).jpg|Stereoskopi av to fjellbudeier som bærer melkebøtter på Grotliveien, nær Maråk, Stranda, Møre og Romsdal. Veipartiet snor seg nedover mot Geirangerfjorden.



## Referanser


## Se også
* Sveiser (fjøsrøkter)

## Litteratur

* 
* 
* Inger Marie Vingdal *Budeiene - døtrer av naturen. Om budeieliv frå 1850 til i dag* Kolofon 2025

## Eksterne lenker
*
Toppakning

Ei **toppakning** er en pakning som skal sitte på toppen av motorblokken, mellom blokken og sylindertoppen for å isolere sylinderne og skape kompresjon, og hindre kjølevæske og motorolje fra å komme sammen og/eller ned i sylinderne under drift.

## Gåen toppakning
Å ha en gåen toppakning er et vanlig problem, spesielt med litt aldrende biler. Problemet kan oppstå når som helst i en bils eksistens, men vanligvis ikke før den har noen kilometer på samvittigheten, minst som regel 100&nbsp;000 eller mer, selv om dette igjen er svært lavt. Først etter 200&nbsp;000 kilometer er det ventet at en bil kan få dette problemet. Det bør ikke kjøres med en bil med gåen toppakning.

Aluminium, som brukes i lettmetallsylindertoppene er lettere enn støpejernstopper, men kan også bli mye varmere, og sette mer press på pakningen. Dersom dette hender, kan pakningen sprekke.

Resultatet er at det kan pumpes kjølevæske over i oljen, og det kan forekomme en såkalt hydrolock, hvor de glovarme sylinderne blir oversvømmet med kjølevæske, som ikke kan komprimeres, og dermed kan heller ikke motoren beveges. Dersom det gjøres forsøk på dette kan dette bøye stempelpinner, og motoren kan bli uøkonomisk å reparere.

En annen ting som også kan forekomme er at eksos pumpes over i bilens kjølevæskesystem og presser vann ut, og skaper et enormt trykk, som i sin tur igjen kan skade motoren voldsomt.

Tydelige tegn på at toppakningen kan være gåen er at bilen har blålig tykk eksos når den er varm. Driftsvarme bensinmotorer bør ikke avgi tykk eksos, dette er et tegn på slitasje. Det er også lett å se hvis bilen begynner å bruke mye kjølevæske, og det ikke er tegn til synlige lekkasjer. Inni bilen under kjøring kan en også finne ut om bilen begynner å få dårlig toppakning – temperaturnålen begynner å «vandre», det vil si at den kan stige opp til 100 grader, bilens egentlige kokepunkt, hadde det ikke vært for kjølevæsken. I det neste øyeblikket kan nålen falle helt til 70-80 grader. Motortemperatur skal være stødig under kjøring, men det er ikke umulig at den kan stige ved kjøring i oppoverbakker.

## Reparasjon
Toppakningsreparasjoner er dyre, da alt over motoren må demonteres, slik som luftfilter, fordeler, forgasser og flere kabler. Deretter må toppen skrus av, og pakningen kan fjernes. Etter at en toppakning har gått er det vanlig å planslipe kanten på motorblokken slik at den blir glatt og jevn igjen – dette fordi metallet kan såvidt vri seg i den sterke varmen som dannes. Deretter monteres den nye pakningen. I tillegg må det skiftes olje (og helst filter) på bilen. Derfor er det ikke umulig, eller uvanlig at toppakningsoperasjoner hos merkeverksted på semi-nye biler (1990-tallet) kan overstige 10&nbsp;000 kroner.
Anders Lysne

**Anders Olson Lysne** (født 1764, henrettet 1. juni 1803 i Bergen) ledet lærdalsbøndenes opprør i 1800–02 mot militærtjeneste, i tillegg til arbeidsplikt på Kongeveien. 

Bøndene i Lærdal og Borgund var pålagt ansvaret for å vedlikeholde «landsveien» over Filefjell, i tillegg til skyssplikt både nede i dalen og oppe i fjellet. I 1652 ble de derfor innvilget halvt skattefritak, og i 1666 i tillegg fritatt for militærtjeneste i fredstid; men i 1801 overtok staten vedlikeholdet av hovedveiene. På denne tiden ble lærdølene utkommandert til krigstjeneste. De motsatte seg dette, selv om fritaket egentlig gjaldt i fredstid. Lærdølenes motstand var så hard at de ble stemplet som opprørere, og som anføreren deres ble Anders Lysne dømt til døden ved halshugning i Bergen. Like før henrettelsen stod han frem og sa med høy stemme: «*Hove mitt kan gao, men kongens ord skal stao.*» 

De andre opprørslederne satt fengslet. Lærdølenes militærtjeneste ble etter opprøret organisert som det Det Lærdalske lette infanterikompani som utmerket seg som soldater i 1808. De var ledet av Wilhelm Jürgensen - som var den som hadde arrestert Anders Lysne. Jürgensen var også sjef for straffekompaniet som henrettet Lysne i 1803.   

Fredrik Meltzer skrev i sin dagbok 1. juni 1803 at bøddelen brukte øks, da «*Anders Lysnes ble henrettet på [[Sydneshaugen]] i dag. Han ble kjørt i en vogn sammen med 2 [[elev|skoledisipler]] som sang liksalmer, og han ble eskortert av 50 mann fremfor og 50 menn efter vognen. 96 mann av borger[[milits]]en dannet en ring omkring blokken utenom de militære. Dessuten var der politivakt og 2 prester til stede. Han ble halshugget med øks: en stor, bred og tung [[bile (øks)|bile]], og ble begravet på stedet. Det var rystende å høre hugget gjennom halsen. Forbrytelsen hans var at han som ordfører og leder for [[almue]]n i [[Lærdal]] satte seg imot å utføre [[verneplikt]]en, som de mente seg fritatt for fordi de hadde opparbeidet og i lang tid vedlikeholdt veien over Filefjell.*» Borgermilitsen måtte stille fordi nektelse av krigstjeneste ble regnet som en statsforbrytelse. 

Skyssplikten bortfalt i 1816. 

## Referanser
Timo Kotipelto

**Timo Kotipelto** (født 15. mars 1969 i Lappajärvi) er en finsk sanger, best kjent fra power metal-bandet Stratovarius og solo-prosjektet Kotipelto.

Timo Kotipeltos første band var Filthy Asses, et amatørband som lagde coverlåter og ga ut én EP. Sommeren 1994 søkte Timo Kotipelto om plassen som vokalist i Stratovarius, som trengte en vokalist etter at gitarist Timo Tolkki bestemte seg for å slutte å håndtere vokalen i bandet. Kotipelto ble akseptert og i 1995 ga han ut sitt første album med Stratovarius, *Fourth Dimension*. Bandet økte sin popularitet, men i 2003 hadde bandet interne problemer og Kotipelto forlot Stratovarius sammen med trommeslageren Jörg Michael. Begge returnerte til Stratovarius som ble «gjenforent» i januar 2005.

I 2001 koret Kotipelto på Sonata Arcticas album *Silence*.

I 2002 startet Kotipelto et soloprosjekt kalt Kotipelto. Bandet Kotipelto har gitt ut tre studioalbum, det seneste i april 2007.

## Eksterne lenker
* 
* 
* 
*
Åndalsnes Idrettsforening

**Åndalsnes Idrettsforening** er en idrettsforening fra Åndalsnes i Møre og Romsdal. Foreningen ble stiftet 25. mai 1917. De har aktiviteter innen både fotball, håndball, ski og turn.

## Historie
*17. januar 1918: første skirenn arrangert i ÅIFs regi.
*Senere samme år kom friidrett.
*Mai 1927 ble Åndalsnes Turnlag stiftet. Laget gikk inn i ÅIF i 1945.
*Under andre verdenskrig kom håndballen og 14. juni 1945 opptas håndballgruppen i ÅIF.
*I 1994 oppnådde ÅIF sin beste plassering noensinne for fotballaget.

## Fotball
Seniorlaget spiller i 2026 i 4. divisjon i Nordmøre & Romsdal Fotballkrets Laget er hjemhørende på Øran stadion, på Åndalsnes. I mai 2007 ble det lagt kunstgress på Øran og 25. mai var det offisiell åpning av banen samtidig som ÅIF feiret 90 år. I 1995 hadde ÅIF sin beste plassering noensinne da de rykket opp i 1. divisjon avd. 1, hvor de havnet på 10.-plass med 18 poeng. Men året etter var laget nede i 2. divisjon igjen.

### Tabell (2026)

## Divisjonsutvikling

## Kjente spillere
* Aksel Berget Skjølsvik
* Amund Skiri
* Øyvind Gjerde
* Per Magne Misund
* Leo Skiri Østigård

## Eksterne lenker
* 
* Åndalsnes Fotball
Marina Wandruszka

**Marina Wandruszka** (født 1954 i Wien) er en østerrikskfødt tysk klassisk teaterskuespillerinne. Hun er oppvokst i Wien og Venezia, og studerte skuespill i Wien. Wandruszka har siden 1985 vært fast knyttet til Thalia Theater i Hamburg, og har tidligere vært engasjert ved teatre i Bremen og Zürich. Hun har også virket som teaterregissør ved Staatstheater Braunschweig, Staatstheater Schwerin, Schauspielhaus Dortmund, Nürnberger Oper og i Nederland, samt for TiK (Thalia in der Kunsthalle). Hun har oversatt stykker av Carlo Goldoni fra italiensk og underviser også ved Hamburger Hochschule für Darstellende Kunst. I tillegg til teaterroller har hun hatt noen få filmroller, bl.a. som forsvarsadvokat i *[[Stammheim (film)|Stammheim]]*.

## Referanser


## Eksterne lenker
*
Algonkin (språk)

**Algonkin** (algonkinspråket: *Anicinàbemowin* eller *Anishinàbemiwin*) er et språk hos amerikanske urfolk med en ikke helt entydig klassifisering, idet det enten anses som et distinkt språk innen den algonkinske språkgruppen, nært beslektet med ojibwaspråket, eller som en spesielt avvikende dialekt av ojibwa, som er det største språket i denne gruppen. Det snakkes, ved siden av fransk og i noen grad engelsk, av algonkinfolket i Québec og Ontario, en av stammene i Canadas urbefolkning, som på benevnes som First Nations. 

Per 2011 var det registrert 1800 algonkintalende personer, hvorav mindre enn 10 % var én-språklige. Noen som snakker algonkinspråket kaller seg anicinàbe («opprinnelige mennesker») og språket deres Anicinâbemowin («det opprinnelige folkets tale»). Som mange indianerspråk er det sterkt verbbasert, med de fleste betydninger innlemmet i verb i stedet for å bruke adskilte ord for preposisjoner, tid, etc.

Det at språket algonkin også har gitt navn til den språkgruppen det tilhører, har ført til betydelig forvirring og fører lett til at de to begrepene forveksles.

## Referanser


## Litteratur
* Cuoq, Jean André (1886): *Lexique de la Langue Algonquine*. Montréal: J. Chapleau & Fils.
* Masthay, Carl, red. (2002): *Kaskaskia Illinois-to-French Dictionary*. St. Louis, Missouri: Carl Masthay. ISBN 0-9719113-04; s. 757.
* Mcgregor, Ernest (1994): *Algonquin Lexicon*. Maniwaki, QC: Kitigan Zibi Education Council.
* Mithun, Marianne (1999): *The Languages of Native North America*. Cambridge Language Surveys. Cambridge: Cambridge University Press.

## Eksterne lenker
*French - Algonquin dictionary from the Algonquin Nation Tribal Council, fransk-algonkin ordliste
*Algonquins of Golden Lake word-list recordings, lydopptak av ordliste
*Eagle Village First Nation Algonquin Language
.pl

**.pl** er Polens nasjonale toppnivådomene (ccTLD) for internett. Domenet administreres av NASK, en polsk organisasjon for forskning og utvikling.

*.pl*-domenet ble opprettet i 1990, etter oppmykningen av COCOM-embargoet på teknologisk samarbeid med østblokkland.

## Registrering
Det kan registreres både direkte på andre nivå og på tredje nivå under subdomener på andre nivå.  Det finnes flere subdomener til *.pl*, både etter funksjoner og geografisk plassering.
De best kjente er:
* **.com.pl**, **.biz.pl** – Handel
* **.net.pl** – Nettverksinfrastruktur
* **.art.pl** – Kunst
* **.edu.pl** – Utdanning
* **.org.pl**, **.ngo.pl** – Organisasjoner
* **.gov.pl** – Stats- og regjeringsapparat
* **.info.pl** – Informasjon
* **.mil.pl** – Polens militære
* **.waw.pl**, **.warszawa.pl** – Warszawa
* **.wroc.pl**, **.wroclaw.pl** – Wrocław
* **.krakow.pl** – Kraków
* **.katowice.pl** – Katowice
* **.poznan.pl** – Poznań
* **.lodz.pl** – Łódź
* **.gda.pl**, **.gdansk.pl** – Gdańsk
* **.slupsk.pl** – Słupsk
* **.szczecin.pl** – Szczecin
* **.lublin.pl** – Lublin
* **.bialystok.pl** – Białystok
* **.olsztyn.pl** – Olsztyn
* **.torun.pl** – Toruń
* **.zgora.pl** – Zielona Góra

Mange velger likevel å registrere sitt domene direkte under *.pl*. Pr 2006 er 300.000 slike domener registrert.

I 2003 ble internasjonaliserte domenenavn innført. Registrering av domener som inneholder tegn fra latinsk, gresk, kyrillisk og hebraisk skrift er tillatt.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pl whois informasjon 
* Registreringsenhet for .pl
* Statistikk for .pl
* Liste over akkrediterte registrarer
* IDN registreringspolicy for .pl
Arbeideravisa

**Arbeideravisa** kan vise til:

* Arbeideravisa (2011) – en nettavis, utgitt i Trondheim, startet i 2011.
* Arbeideravisa (2008) – en tidligere ukeavis i Trondheim, startet og lagt ned i 2008.
* Arbeider-Avisa – en tidligere dagsavis i Trondheim (1924–1996).
Veksthormon

**Veksthormoner** eller **somatotropiner** er proteiner som produseres i hypofysen (i celler som finnes i hypofyseforlappen) hos alle pattedyr. Hypofysen er en hormonproduserende kjertel på hjernens underside (sella turcica). Derfra skilles veksthormonene, som er anabole hormoner, ut i blodet i korte perioder gjennom døgnet.

Veksthormoner har vekststimulerende virkning på kroppen, som vekstsonene (epifyseskivene) i knoklene og kroppsvevet. Redusert produksjon av veksthormoner (spesielt i tidlig alder) vil derfor føre til nedsatt høyde eller til dvergvekst. Motsatt vil overproduksjon fører til økt høyde eller kjempevekst. Veksthormoner påvirker imidlertid også andre kroppsfunksjoner.

Veksthormoner har også anabol virkning på proteinsyntesen i muskelvev, noe som fører til økt muskelmasse ved kunstig inntak. Dette er årsaken til at anabole steroider, som er biosyntetiske steroidhormoner (derivater av testosteron), står på dopinglisten og er forbudt å bruke for idrettsutøvere. Veksthormon virker dessuten på omsetningen av fett og karbohydrater, gjennom stilmulering av nedbrytningsprosessen av fettvev og dannelsen av glukose i leveren. Hos storfe kalles veksthormonet *[[bovint somatotropin]]* (BST) og stimulerer melkeproduksjonen hos kuer.

Høyt nivå av veksthormoner i blodet kan være en indikasjon på både sykdom (eksempelvis svulst på hypofysen) og doping. Dersom man opplever gjentagende hodepine, synsproblemer, kvalme og/eller oppkast bør lege kontaktes. Det er påvist at høye nivåer av veksthormoner kan føre til en rekke bivrikninger, som unormal vekst (med vekstsmerter) i knokler og indre organer, væskeansamlinger (ødemer), humørsvingninger, forstyrrelser i nervesystemet og huden, økt risiko for diabetes, hjerteinfarkt og hjerneslag m.m.

Siden veksthormon er et protein, som vil bli brutt ned i fordøyelsen, må veksthormoner inntas ved hjelp av sprøyte.

## Se også
* Steroidhormoner
* Metabolisme
** Anabolisme
** Katabolisme
Trond Thorbjørnsen

**Trond Thorbjørnsen** (født 26. desember 1976) var den siste lederen for organisasjonen SOS Rasisme i Norge, frem til organisasjonen ble slått konkurs i 2013 som følge av to sivile dommer for medlemsjuks og store tilbakebetalingskrav. Thorbjørnsen ble i 2015 tiltalt for grovt bedrageri i forbindelse med medlemsjukset i SOS Rasisme. 2. november 2016 ble han frikjent for 11 forhold og dømt for 6 forhold av Haugaland tingrett til en straff av fengsel i et år og seks måneder, hvorav et år og to måneder betinget med to års prøvetid. Han har anket både skyldspørsmål og lovanvendelse.

Han ble valgt til leder i SOS Rasisme i mars 2004, etter å ha vært medlem av arbeidsutvalget fra 1997 og organisatorisk nestleder fra 2002 til 2004, og har også hatt verv som fylkesleder for Oslo og Akershus SOS Rasisme og redaksjonssjef for medlemsavisen *[[AntirasisteN]]*. Han trakk seg som leder i januar 2013.

Thorbjørnsen har i intervju med Dagens Næringsliv innrømmet å ha deltatt i registreringen av hjemmesiden til Tjen folket, men har selv hevdet å ikke være medlem i organisasjonen.

## Referanser
Kaare Røddes plass (Oslo)

**Kaare Røddes plass** (1–19) er en plass på Lille Tøyen i bydel Grünerløkka i Oslo. Den ligger mellom Ansgar Sørlies vei og Tore Hunds vei. Lille Tøyen hageby består av et ytre rektangel med toetasjes blokker og to indre rektangler. Kaare Røddes plass ligger mellom disse to indre rektanglene. Plassen består av et grøntareal og en vei. På tre sider er det hagebyblokker, oppført rundt 1918 etter Magnus Poulssons tegninger. Oppgangene har løpende nummer til plassen fra 1 til 19. Som fondmotiv til veien ligger den treetasjes Økernveien 43–45, som er hagebyens bygning for butikker og kontorer.  

Navnet er etter kinokontrollør Kaare Rødde (1904–1942), som hadde bodd på Lille Tøyen (nr. 2 til plassen). Han var kommunist og aktiv sabotør under andre verdenskrig. Etter å ha blitt arrestert og torturert i 1942, kasta han seg – for å unngå å sprekke – ut fra fjerde etasje i Gestapos lokaler i Victoria terrasse. Han døde momentant.

På plassen ble det i 1947 satt opp en bauta med portrettrelieff av Rødde og Ansgar Sørlie, en annen motstandskjemper fra hagebyen. Relieffet er utført av Alfred Seland.

Tidligere het plassen *Sverres plass*. Et opprinnelig forslag var *Tøienpladsen*.

## Referanser



## Litteratur
* 

## Eksterne lenker
* 
*
Setswana

**Setswana** ( *tswana*;  *Setswana*) er et bantuspråk. Setswana snakkes i landene Botswana, Sør-Afrika, Namibia og Zimbabwe. Botswana har det som et av sine to offisielle språk, og Sør-Afrika som et av sine tolv. Internasjonalt er det nesten 6 millioner mennesker som snakker dette språket som sitt morsmål, og 8 som sitt andrespråk. Samlet sett, som morsmål og andrespråk, er det flest brukere i Sør-Afrika, 11 millioner (per 2012). I Botswana snakker rundt 1,8 millioner mennesker setswana (per 2015).

## Referanser
IMI

**IMI** kan vise til:

* Tidligere Israel Military Industries, nå Israel Weapon Industries
* Indremisjonen
* IMI-Kirken
Grappa Musikkforlag

**Grappa Musikkforlag AS** ble etablert av Helge Westbye i 1983. 

Selskapet som er ett av de eldste uavhengige selskapene i Norge har utgitt nærmere fire tusen album spredt på ulike «labels». Foruten Grappa label som favner viser og pop, så utgis klassisk musikk og samtidsmusikk på Simax Classics, folkemusikk og verdensmusikk på Heilo, blues og country på Blue Mood og jazz på Hubro. Musikk for de minste utgis på Barneselskapet. 

Grappa har også et tett samarbeide med selskapene SLG/Sounds Like Gold og Rune Grammofon . Helge Westbye fikk i 1997 Bjellesauprisen fra FONO. Grappa Musikkforlag as mottok TONOs formidlerpris i 2017.Helge Westbye har også mottatt Spellemannprisens så langt eneste Gullharpe for et livsverk for norsk musikk.

## Grappas debutantpris
### Prisvinnere
*2006: Valkyrien Allstars
*2007: Gjermund Larsen Trio
*2008: Siri Nilsen
*2009: Frida Ånnevik
*2010: Ingen vinnere.
*2011: Moskus
*2012: Erlend Apneseth

## Referanser


## Eksterne lenker
*
Kjertel

En **kjertel** (latin: *glandula*; diminutiv form av kjertel er beslektet med kart, grunnbetydning «liten knute») er en ansamling av cellevev (organer) som utfører bestemte biokjemiske oppgaver i kroppen. Det skilles mellom åpne (*eksokrine*) kjertler, som skiller ut produktene sine gjennom utførselsganger til huden og i slimhinnene, og lukkede (*endokrine*) kjertler, der produktene (hormoner) tas opp i blodbanen. Den største av kjertlene i kroppen er leveren.

Eksempler på åpne kjertler er talgkjertler (skiller ut talg i huden), svettekjertler (skiller ut svette i huden), og spyttkjertler (skiller ut spytt til slimhinnene munnhulen), bukspyttkjertelen (skiller ut bukspytt til slimhinnene i tolvfingertarmen).

Eksempler på lukkede kjertler er skjoldbruskkjertelen (som regulerer stoffskifte gjennom utskilling av hormonene thyroxin, trijodthyronin og calcitonin til blodet) og hypofysen (som skiller ut veksthormoner til blodet).

## Referanser
Vestre Gran Idrettslag

**Vestre Gran IL** (stiftet 1930) er et lite idrettslag ved tettstedet Grymyr ved Randsfjorden. Idrettslaget ble stiftet i 1930 og hovedaktivitetene til laget er fotball, langrenn og friidrett.

## Tabell 2019

## Eksterne lenker
*
The Avalanche

***The Avalanche: Outtakes and Extras from the Illinois Album*** er et album av den amerikanske musikeren Sufjan Stevens. Albumet ble gitt ut i 2006 og består av overskudd og ekstramaterial etter albumet *[[Illinois (album)|Illinois]]* som ble utgitt året før.

## Sporliste
# «The Avalanche» – 3:14
# «Dear Mr. Supercomputer» – 4:20
# «Adlai Stevenson» – 2:34
# «The Vivian Girls Are Visited in the Night by Saint Dargarius and His Squadron of Benevolent Butterflies» – 1:49
# «Chicago» (Acoustic Version) – 4:40
# «The Henney Buggy Band» – 3:16
# «Saul Bellow» – 2:53
# «Carlyle Lake» – 3:15
# «Springfield, or Bobby Got a Shadfly Caught in His Hair» – 4:17
# «The Mistress Witch from McClure (Or, the Mind that Knows Itself)» – 3:24
# «Kaskaskia River» – 2:14
# «Chicago» (Adult Contemporary Easy Listening Version) – 6:06
# «Inaugural Pop Music for Jane Margaret Byrne» – 1:25
# «No Man's Land» – 4:45
# «The Palm Sunday Tornado Hits Crystal Lake» – 1:38
# «The Pick-Up» – 3:27
# «The Perpetual Self, or What Would Saul Alinsky Do?» – 2:24
# «For Clyde Tombaugh» – 3:43
# «Chicago» (Multiple Personality Disorder Version) – 4:34
# «Pittsfield» – 6:53
# «The Undivided Self (For Eppie and Popo)» – 4:59

## Eksterne lenker
*